Odense Adresse-Contoirs Efterretninger, 1843-09-27
Fædrelandet. Blandinger. Blandt dem, der ved Prof. Blochs Jubilæum den 10 ds. complimenterede den agtede Olding, var ogsaa Universitetsdirectionens Medlemmer, Etatsraaderne Hansen og Kolderup Rosenvinge, (Directionens første Medlem, Conferentsraad Engelstoft, var ved Upasselighed forhindret i at være tilstede). Statsraad Hansen overbragte ham, som et Beviis paa Hs. Majestæts Kongelige Naade, hans Udnævnelse som Etatsraad. Kl. 12 kom den lærde Skoles samtlige Lærere, og Overlæreren, Dr. Thortsen, bevidnede Etatsraad Bloch deres Agtelse, berørte hans Fortjeneste af Skolevæsenet gjennem den lange Række af Aar, i hvilken han havde virket og bad ham og de tilstedeværende Herrer at følge med over i Skolebygningen, for der at bivaane en Fest i Dagens Anledning. J Solennitetssalen, hvor Jubeloldingens Portrait, omvundet med en Krands, var ophængt, samlede sig en talrig Skare af Mænd, af hvilke de fleste for kortere eller længere Tid siden vare dimitterede af ham. Provst Sørensen, Sognepræst for Snoldeløv og Thune Menigheder, en af Statsraadens ældste Disciple, besteg Cathedret og holdt derfra en Tale, hvori han, i et smukt og hjerteligt Foredrag, udviklede: "at retsindige Lærere have Krav paa skjønsomme Disciples Taknemlighed og Kjærlighed;" og nu viste Taleren, hvorledes den agtede Jubelolding havde fuldeste Krav paa alle sine skjønsomme Disciples Taknemmelighed og Kjærlighed. Derefter betraadte Jubeloldingen selv Cathedret og tolkede i saa og hjertelige Ord sine Følelser. J Gjæstgivergaarden Prindsen havde Committeen arrangeret et Festmaaltid, hvortil vare indbudne Statsraad Bloch med nærmeste Familie, samt Universitetsdirectionens Medlemmer. Mere end hundrede Damer og Herrer vare tilstede. Efter endt Maaltid var der arrangeret et Bal paa Cathedralskolen, hvor, foruden Disciplene, fornemmelig de yngre Studenter fra Roeskilde Skole vare forsamlede. (Prof. Bloch er, ifølge ErslewsForfatterlexicon, født den 13 Februar 1772 i Middelfart, hvor hans Fader Tønne Bloch, siden Dr. Theol. og Biskop over Fyens og Laalands Stifter, dengang var Sognepræst; hans Moder var Margaretha Hedevig Jebens fra Meldorp i S. Ditmarsken. Da hans Fader var kaldet til Biskop i Ribe, havde han der privar Underviisning indtil han 1784 blev sat i Nibe Skole. og derfra, da hans Fader var forflyttet til Fyens Bispestol, i Odense Skole under den berømte Rector Prof. J.H. Tauber. For adskillig Anviisning til det græske Sprogs Studium kunde han og takke den daværende lærde Stiftsprovst Dr. og Prof. L. Ancher. Til Universitetet deponerede han 1788, hvor han siden især studerede Philologi og i Juni 1793 tog Skoleembedsexamen med bedste Charakteer. Jntet var ham nu kjærere end at kunne komme i Virksomhed som Skolemand, hvilket Ønske og opfyldtes, da han i Septbr. s. A. blev udnævnt til 3die Lectie=Hører ved Odense Cathedralskole, hvor han tillige i Jan. 1794, da det ledigblevne Rectorat efter Cancelliets befaling skulde forblive ubesat indtil en paatænkt Reform af Skolen kunde iversættes, constitueredes til som Subrector at besørge Rectors partes i Mesterlectien. Dette vedvarede indtil 1798 da Rectoratet igjen blev besat. Jmidlertid var han avanceret op til overste Hører, og havde ved i Septbr. 1796 at forsvare sin af Facultetet antagne Disputats erholdt Doctorgraden i Philosophien. J Aaret 1800 blev han beskikket til Conrector ved samme Skole, hvor Mater han efter dens Reform 1802 tillige fungerede som Overlærer i Græsk og Dansk. 1806 blev han i Anledning af den almindelige Skolereform udnævnt til Rector for Nykjøbing lærde Skole, 1812 benaadet med Dannebrogordenen; 1815 erholdt han Prædicat af Professor, og forflyttedes samme Aar til Rectoratet for Roeskilde Cathedratskole, 1840 benaadet med Dannebrogsmændenes Hæderstegn. 31. Frøken Margarethe Magdalene Hensler ( 1821). 32. Jfr. H. M. Holmer. - (Hans Portrait er stukket i Kobber af A. Flindt; ogsaa lithographeret).